Zápisnica

zo zasadnutia **OZ Rodičovské združenie** dňa 3. júna 2019.

Body:

1. Prezentácia zúčastnených členov OZ RZ
2. Príprava a organizácia školskej opekačky – rozlúčka so školou
3. Nová organizácia prihlasovania obedov v škole
4. Vytvorenie nového bankového účtu OZ
5. Ukončenie schôdze

Rokovanie:

1. Vyhotovenie prezenčnej listiny (prítomní: predsedníčka OZ p. Mončeková, p. Jurásková, p. Čmaradová, p. Balcová, p. Belicová, p. Křivánková, p. Griflíková, p. Cmerová. Pani Ružarovská sa ospravedlnila.), privítanie riaditeľky školy PhDr. Tremkovej.
2. Dňa 27. 6. 2019 sa bude konať tradičná rozlúčka so školou – opekačka. Konať sa bude na Orešanskom dvore od 17.00 hod. OZ RZ zabezpečí pre deti špekačky, chlieb a minerálku zdarma.
3. Riaditeľka ZŠ oboznámila výbor s novými podmienkami vydávania obedov pre školákov, platnými od školského roku 2019/2020. Rodičia budú oboznámení písomnou formou v priebehu mesiaca jún 2019.
4. Predsedníčka OZ RZ A. Mončeková bola poverená od výboru založením (prenesením) nového účtu do banky s výhodnejšími podmienkami a tiež zriadením internetbankingu pre rýchlejšiu a kvalitnejšiu manipuláciu s účtom.
5. Predsedníčka OZ RZ sa poďakovala prítomným za účasť a ukončila zasadnutie OZ RZ.

Zapísala Milena Balcová